ใบตองแห้ง: เผด็จการถุงก๊อบแก๊บ
ไชโย ลุงตู่เป็นผู้นำ ชวนคนไทยแก้ปัญหาขยะ รณรงค์ลดใช้ถุงก๊อบแก๊บ กล่องโฟม จดบันทึกสร้างจิตสำนึก แบ่งเบาภาระรัฐบาลส่วนเรื่องโรงงานคัดแยกขยะรีไซเคิล ที่ทำให้ประเทศไทยกลายเป็นถังขยะโลก ท่านบอกว่าเกิดขึ้นนานแล้ว รัฐบาลนี้ต้องมาแก้ปัญหาไม่รู้มีใครบอกท่านไหม ใช่เลย ปัญหาต่อเนื่องหลายรัฐบาล แต่กรมโรงงานอุตสาหกรรมเพิ่งประกาศยกเว้นให้ผู้นำเข้าขยะอิเล็กทรอนิกส์ ไม่ต้องปฏิบัติตาม พ.ร.บ.วัตถุอันตราย เมื่อปี 2558 นี่เอง ซ้ำ ม.44 อีอีซี ก็มีช่องโหว่ให้โรงคัดแยกขยะโดยไม่ติดกฎหมายผังเมือง นี่มูลนิธิบูรณะนิเวศบอกมาแต่เชื่อเถอะ ถ้าลุงตู่รู้ คงควันขึ้น รีบแก้ปัญหา ถ้าจำเป็นก็ใช้ ม.44 ปราบขยะ เหมือนปิดเหมืองทอง ไม่ต้องกลัวถูกฟ้อง เพราะใช้ ม.44 แล้วไม่ต้องรับผิดชอบอะไรเผด็จการยุคลุงตู่ แม้บรรยง พงษ์พานิช ผิดหวังว่าไม่ใช่ เผด็จการผู้ทรงคุณ แต่ก็เป็นเผด็จการที่ใส่ใจกระแสสังคมนะ โดยเฉพาะสังคมออนไลน์ ไม่งั้นคงไม่อัดอั้น ระบายอารมณ์ บ่นสื่อโซเชี่ยล ถามเด็กอนุบาลรู้จักลุงตู่ไหม รู้สิ เป็นนักร้องไง รู้สิ มาเมื่อไหร่ปิดทีวีเผด็จการยุคลุงตู่ไม่เหมือนอดีต ตรงที่รู้จักเอาใจกระแส ไม่แพ้นักการเมือง ทั้งที่เป้าหมายมุ่งสถาปนาระบอบถอยหลัง เพิ่มอำนาจรัฐราชการขุนทหารชนชั้นนำ ครอบงำเหนือประชาชน จำกัดสิทธิเสรีทางการเมือง การชุมนุม วิพากษ์วิจารณ์เราก็เลยเห็นเผด็จการโลกสวย คุณภาพชีวิต รักสัตว์ รักษ์ป่า รักษ์น้ำ เผด็จการลดถุงก๊อบแก๊บ ลดเหลื่อมล้ำ สร้างทางจักรยาน ถนนเลียบแม่น้ำ ฯลฯ อะไรที่ถูกรสนิยมคนชั้นกลางเซลฟี่ ดีไปหมด กระทั่งตั้งศศิน เฉลิมลาภ เป็นกรรมการอุทยาน ตั้งธรณ์ ธำรงนาวาสวัสดิ์ เป็นบอร์ด ปตท.เพื่อรักษ์ทะเล (พร้อมเบี้ยประชุมโบนัส)ขณะเดียวกันก็จัดระเบียบสังคม รถตู้ แท็กซี่ แมงไซค์ หาบเร่ แผงลอย ไล่คนรุกล้ำแม่น้ำลำคลอง ไล่ที่ป้อมมหากาฬ ทวงคืนผืนป่า ไล่คนออกจากป่า ปราบค้ามนุษย์ ปราบอิทธิพล ปราบโกง โดยใช้อำนาจเฉียบขาดเข้มข้น ถูกใจสะใจคนชั้นกลาง โดยไม่ถามถึงความยั่งยืนหรือผู้ได้รับผลกระทบยิ่งถ้ามีดราม่าออนไลน์ ก็ไม่ต้องห่วง รัฐบาลเต้นเร่า อำนาจพิเศษจัดให้ ปลด ผอ. ปลดปลัดกระทรวงทันใจ รัฐบาลเลือกตั้งทำได้อย่างนี้ไหม (ยกเว้นนาฬิกาลุงป้อม หรือสปิริตปู่ดอน นั่นดราม่ากันไปเอง)เพียงแต่เมื่อจำต้องเลือกตั้ง ก็หนุนลุงตู่กันต่อไป ให้ได้เสียงข้างมาก ไม่ว่าจะดูดจะกวาด หรือถ้าแพ้เสียงข้างมาก ก็พึ่งกติกาที่บล็อกไว้เพื่อชาติ ไม่น่าเกลียดอะไรแค่สงสัยว่าระบอบที่ไม่มีกฎกติกาแน่นอน ฝากความหวังไว้กับลุงตู่คนเดียว จะอยู่อย่างไรเมื่อไม่มี ม.44เผด็จการยุคลุงตู่ ไม่ได้เป็นเพียงพรรคพวกนิยม หรือคณาธิปไตย อย่างที่บรรยงเทียบยุคทักษิณ เผด็จการยุคลุงตู่มีเป้าหมายยิ่งใหญ่กว่าประโยชน์ส่วนตนหรือพวกพ้อง นั่นคือต้องการฟื้นอำนาจรัฐราชการอนุรักษนิยมให้เข้มแข็ง แบบไม่ให้ประชาธิปไตยจากประชาชนได้ผุดได้เกิดอีกเลย อย่างน้อยก็ในยุทธศาสตร์ 20 ปี โดยเชื่อว่านี่คือภารกิจรักษาความมั่นคงของชาติบ้านเมืองขณะเดียวกัน หลังจากทำลายกฎกติกา สถาปนานิติรัฐอุปโลกน์ ประเทศก็ไม่เหลือหลักเกณฑ์ให้ยึดเหนี่ยว นอกจากความเชื่อตัวบุคคลกับอำนาจเฉพาะหน้า คือลุงตู่กับ ม.44 ซึ่งแก้ปัญหาไปตามกระแสสังคมประชาชนก็อยู่กันแบบวันดีคืนดี ลุงตู่ชวนคนไปเลือกตั้ง ทั้งที่เพิ่งจับคนอยากเลือกตั้ง วันดีคืนดี ลุงตู่บอกให้ด่าได้ แต่คนด่าถูกแจ้งจับฐานให้ร้าย ข้อมูลเท็จ แค่แชร์ก็โดน 
ไชโย ลุงตู่เป็นผู้นำ ชวนคนไทยแก้ปัญหาขยะ รณรงค์ลดใช้ถุงก๊อบแก๊บ กล่องโฟม จดบันทึกสร้างจิตสำนึก แบ่งเบาภาระรัฐบาล ส่วนเรื่องโรงงานคัดแยกขยะรีไซเคิล ที่ทำให้ประเทศไทยกลายเป็นถังขยะโลก
กปปส.,คสช.,ประยุทธ์ จันทร์โอชา,ม.44,ใบตองแห้ง